**Tiesību akta projekta sākotnējās ietekmes novērtējuma ziņojums (anotācija) noteikumu projektam „Kārtība, kādā ierobežojama gaistošo organisko savienojumu emisija no iekārtām, kurās izmanto organiskos šķīdinātājus”**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Noteikumu projekts izstrādāts, lai pārņemtu Eiropas Parlamenta un Padomes 2010.gada 24.novembra Direktīvas 2010/75/ES par rūpnieciskajām emisijām (piesārņojuma integrēta novēršana un kontrole) V nodaļas – īpaši noteikumi par iekārtām un darbībām, kurās izmanto organiskos šķīdinātājus, prasības. |
|  2. |  Pašreizējā situācija un problēmas | Direktīva 2010/75/ES apvieno vairākas šobrīd spēkā esošās direktīvas, kas saistītas ar rūpniecisko darbību radītā piesārņojuma samazināšanu un ierobežošanu, tai skaitā Padomes 1999.gada 11.marta Direktīvu [1999/13/EK](http://eur-lex.europa.eu/LexUriServ/LexUriServ.do?uri=CONSLEG:1999L0013:20090112:LV:HTML) par gaistošu organisko savienojumu emisijas ierobežošanu no organiskiem šķīdinātājiem noteiktos darbības veidos un iekārtās (turpmāk – Direktīva 1999/13/EK).Direktīvas 1999/13/EK prasības, kas jāievēro iekārtām un darbībām, kurās izmanto šķīdinātājus šobrīd ir pārņemtas MK 2002.gada 20.augusta noteikumu Nr.379 „Kārtība, kādā novēršama, ierobežojama un kontrolējama gaisu piesārņojošo vielu emisija no stacionāriem piesārņojuma avotiem” (turpmāk – MK noteikumi Nr.379) III, IV, VI, VIII un IX nodaļā.Atsevišķas Direktīvā 2010/75/ES iekļautās normas ir jaunas un tās nepieciešams pārņemt Latvijas normatīvajos aktos. Nepieciešams precizēt arī iepriekš nepilnīgi transponētās normas. Tas izriet no Eiropas Komisijas 2011.gada 22.decembra vēstules (Nr. Ref. Ares(2011)1401545), kurā norādīts uz nepilnīgi transponētajām Direktīvas 1999/13/EK prasībām, kā arī norādīts, ka transponējot jaunās Direktīvas 2010/75/ES prasības jānovērš arī iepriekšējās nepilnības. Piemēram, Eiropas Komisija ir aizrādījusi, ka atsevišķi termini ir neprecīzi pārņemti („esoša gaistošos organiskos savienojumus emitējoša iekārta”, „gaistošie organiskie savienojumi”) vai vispār nav pārņemti („organisko šķīdinātāju patēriņš”, „palaišanas un apturēšanas operācijas”). Eiropas Komisija ir arī aizrādījusi, ka Latvija nav pārņēmusi 59.panta 6.punktu un ka netika korekti pārņemtas arī 63.panta normas. Pastāv arī problēmas ar ziņojumu sagatavošanu Eiropas Komisijai, jo nav pieejama informācija par Latvijā patērēto šķīdinātāju apjomu iekārtās, kuras emitē gaistošos organiskos savienojumus.Ziņojumā obligāti iekļaujamā informācija noteikta Komisijas 2010.gada 9.novembra lēmumā 2010/681/ES par anketu dalībvalstu ziņojumiem attiecībā uz to, kā izpilda Padomes Direktīvu 1999/13/EK laikā no 2011. līdz 2013.gadam. Šāds ziņojums dalībvalstīm jāsniedz reizi trijos gados.Šobrīd izstrādātie MK noteikumi Nr.379 ir grūti uztverami, jo tajos iekļautas gan normas, kas attiecas uz iekārtām un darbībām, kurās izmanto organiskos šķīdinātājus, gan uz sadedzināšanas iekārtām. Atšķiras arī atsevišķu terminu, piemēram, „esoša iekārta”, „jauna iekārta”, „būtiskas izmaiņas” izpratne.Līdz ar to, lai atvieglotu šo normu uztveramību un uzlabotu to korektu izpildi, nolemts izstrādāt divus atsevišķus tiesību aktus: 1) Noteikumu projektu „Noteikumi par gaistošo organisko savienojumu emisijas ierobežošanu no iekārtām, kurās izmanto organiskos šķīdinātājus” (turpmāk – noteikumu projekts);2) Noteikumu projekts „Kārtība, kādā novēršama, ierobežojama un kontrolējama gaisu piesārņojošo vielu emisija no sadedzināšanas iekārtām”.  |
|  3. |  Saistītie politikas ietekmes novērtējumi un pētījumi | Projekts šo jomu neskar |
|  4. |  Tiesiskā regulējuma mērķis un būtība |  Noteikumu projekta mērķis ir ierobežot un samazināt iekārtu, kurās tiek veiktas noteikta veida darbības un kurās tiek izmantoti organiskie šķīdinātāji radīto gaisa piesārņojumu, kas negatīvi ietekmē gan vidi, gan cilvēku veselību. Noteikumu prasības attiecas uz konkrētām iekārtām un darbības veidiem (1.pielikums), kas pārsniedz noteiktus organisko šķīdinātāju patēriņa lielumus (2.pielikums) un rada gaistošo organisko savienojumu emisiju (turpmāk – GOS emitējošas iekārtas).Noteikumu projekts nosaka:1) kādos gadījumos un kādā kārtībā GOS emitējošajām iekārtām jāsaņem piesārņojošās darbības atļauja; 2) specifiskus nosacījumus, kas jāievēro šīm iekārtām (piemēram, pienākums aizstāt izmantotās bīstamās ķīmiskās vielas un maisījumus ar mazāk bīstamām);3) šīm iekārtām piemērojamās robežvērtības un mērķa emisijas limita noteikšanas kārtību;4) kārtību, kādā tiek veikta šo iekārtu darbības kontrole, veikts monitorings un novērtēta to atbilstība noteiktajām robežvērtībām; 5) atbildīgās institūcijas, kas sagatavo un sniedz informāciju par šo noteikumu prasību izpildi gan sabiedrībai, gan Eiropas Komisijai.Noteikumu projektā iekļautās normas pamatā sakrīt ar MK noteikumos Nr.379 GOS emitējošajām iekārtām noteiktajām prasībām. Salīdzinājumā ar MK noteikumiem Nr.379 šajā noteikumu projektā:- atsevišķi sniegts noteikumu projektā lietoto terminu skaidrojums, kā arī labākai noteikumu izpratnei iekļauti jauni terminu skaidrojumi (3.2., 3.6., 3.9.apakšpunkts);- precizētas iepriekš noteikumos noteiktās prasības (3.1., 8., 14., 15., 17., 26., 27., 29., 30.punkts); - salīdzinājumā ar MK noteikumiem Nr.379 noteiktas šādas jaunas prasības:1) noteikts, kādas izmaiņas veiktajā darbībā var uzskatīt par būtiskām un kādas prasības tādos gadījumos operatoram ir jāievēro (5.-7.punkts);2) noteikts kādi noteikumi jāievēro iekārtām, kurās tiek veiktas divas vai vairākas darbības (20.punkts);3) mainīti bīstamo ķīmisko vielu iedarbības raksturojumu apzīmējumi, kas stāsies spēkā 2015.gada 1.jūnijā (31.-33.punkts);4) sniegts darbības „transportlīdzekļu galīgā apdare” skaidrojums (1.pielikuma 4.punkts);5) noteikumu projektā iekļauta atskaites forma, kas operatoram turpmāk būs jāaizpilda un jāiesniedz reizi gadā reģionālajā vides pārvaldē. Tas nepieciešams, lai Valsts vides dienests var pārbaudīt šo noteikumu prasību izpildi, kā arī sagatavot nepieciešamo informāciju Eiropas Komisijai (5.pielikums).  |
|  5. |  Projekta izstrādē iesaistītās institūcijas |  Valsts Vides dienests |
|  6. |  Iemesli, kādēļ netika nodrošināta sabiedrības līdzdalība | Projekts šo jomu neskar |
|  7. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | 1)  Komersanti un iestādes (operatori), kuri savai darbībai izmanto iekārtas un veic darbības, kurās izmanto organiskos šķīdinātājus un kas rada gaistošo organisko savienojumu emisiju gaisā.Saskaņā ar valsts SIA „Latvijas Vides, ģeoloģijas un meteoroloģijas centrs” un Valsts vides dienesta sagatavoto informāciju 2010.gadā Latvijā bija aptuveni 50 - 60 GOS emitējošas iekārtas.2) kontroles institūcija – Valsts vides dienests. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Sabiedrība, kuru indivīdiem tiek nodrošinātas iespējas dzīvot kvalitatīvā vidē. |
|  3. |  Tiesiskā regulējuma finansiālā ietekme |  Projekts šo jomu neskar |
|  4. |  Tiesiskā regulējuma nefinansiālā ietekme |  Noteikumu projektā minēto prasību izpilde nodrošinās vides un sabiedrības veselības aizsardzību.  |
|  5. |  Administratīvās procedūras raksturojums |  Projekts šo jomu neskar |
|  6. |  Administratīvo izmaksu monetārs novērtējums |  Projekts šo jomu neskar |
|  7. |  Cita informācija |  Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti |  1) Jāveic grozījumi likumā „Par piesārņojumu”, lai tajā ietvertu pilnvarojumu Ministru kabinetam izdot šos noteikumus (Izsludināti 03.05.2012. Valsts sekretāru sanāksmē, Protokols Nr.18, 9.§, atbildīgā par izstrādi – VARAM, termiņš – 2013.gada 7.janvāris);2) Jāveic grozījumi 2007.gada 3.aprīļa Ministra kabineta noteikumos Nr.231 „Noteikumi par gaistošo organisko savienojumu emisijas ierobežošanu no noteiktiem produktiem”, kuru 3.punktā jāsniedz atsauce uz šiem noteikumiem (grozījumi tiks veikti pēc šī noteikumu projekta stāšanās spēkā, atbildīgā par izstrādi – VARAM);3) Jāveic grozījumi Ministru kabineta 2010.gada 30.novembra noteikumos Nr.1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” 17.punktā, kā arī 1.pielikuma 8.1.4.apakšpunktā, kurā jāsniedz atsauce uz šiem noteikumiem (noteikumu projekts ir izstrādes stadijā un to plānots 2012.gadā izsludināt Valsts sekretāru sanāksmē, atbildīgā par izstrādi – VARAM, termiņš – 2013.gada 7.janvāris);4) Jāatzīst par spēku zaudējušiem Ministru kabineta 2002.gada 20.augusta noteikumus Nr.379 „Kārtība, kādā novēršama, ierobežojama un kontrolējama gaisu piesārņojošo vielu emisija no stacionāriem piesārņojuma avotiem” (atbildīgā par izstrādi – VARAM, termiņš – 2013.gada 7.janvāris). |
|  2. |  Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību | Eiropas Parlamenta un Padomes 2010.gada 24.novembra Direktīva 2010/75/ES par rūpnieciskajām emisijām (piesārņojuma integrēta novēršana un kontrole) I un V nodaļa – īpaši noteikumi par iekārtām un darbībām, kurās izmanto organiskos šķīdinātājus. Direktīvas prasības jāpārņem līdz 2013.gada 7.janvārim. |
|  2. |  Citas starptautiskās saistības |  1979.gada Ženēvas Konvencija „Par robežšķērsojošo gaisa piesārņošanu lielos attālumos samazināšanu un ierobežošanu” un tās 1999.gada Gēteborgas protokols “Par paskābināšanas, eitrofikācijas un piezemes ozona līmeņa samazināšanu”. |
|  3. |  Cita informācija |  Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
|    |
|  A |  B |  C |  D |
|  Attiecīgā ES tiesību akta panta numurs (uzskaitot katru tiesību aktavienību – pantu, daļu, punktu, apakšpunktu) |  Projekta vienība, kas pārņem vai ievieš katru šīs tabulas A ailē minēto ES tiesību akta vienību |  Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. |  Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
|  I nodaļa – Kopīgi noteikumi |
| 3.panta 44.punkts | 3.11.apakšpunkts | pārņemts pilnībā | neparedz stingrākas prasības |
| 3.panta 45.punkts | 3.3.apakšpunkts | pārņemts pilnībā | neparedz stingrākas prasības |
| 3.panta 46.punkts | 3.12.apakšpunkts | pārņemts pilnībā | neparedz stingrākas prasības |
| 3.panta 47.punkts | 3.16.apakšpunkts | pārņemts pilnībā | neparedz stingrākas prasības |
| V nodaļa – Īpaši noteikumi par iekārtām un darbībām, kurās izmanto organiskos šķīdinātājus  |
| 56.pants | 2.punkts | pārņemts pilnībā | neparedz stingrākas prasības |
| 57.panta 1) apakšpunkts | 3.2.apakšpunkts | pārņemts pilnībā | neparedz stingrākas prasības |
| 57.panta 2) apakšpunkts | 3.6.apakšpunkts | pārņemts pilnībā | neparedz stingrākas prasības |
| 57.panta 3) apakšpunkts | 3.1.apakšpunkts | pārņemts pilnībā | neparedz stingrākas prasības |
| 57.panta 4) apakšpunkts | 3.8.apakšpunkts | pārņemts pilnībā | neparedz stingrākas prasības |
| 57.panta 5) apakšpunkts | 3.10.apakšpunkts | pārņemts pilnībā | neparedz stingrākas prasības |
| 57.panta 6) apakšpunkts | 3.18.apakšpunkts | pārņemts pilnībā | neparedz stingrākas prasības |
| 57.panta 7) apakšpunkts | 3.5.apakšpunkts | pārņemts pilnībā | neparedz stingrākas prasības |
| 57.panta 8) apakšpunkts | 3.9.apakšpunkts | pārņemts pilnībā | neparedz stingrākas prasības |
| 57.panta 9) apakšpunkts | 3.14.apakšpunkts | pārņemts pilnībā | neparedz stingrākas prasības |
| 57.panta 10) apakšpunkts | 3.13.apakšpunkts | pārņemts pilnībā | neparedz stingrākas prasības |
| 57.panta 11) apakšpunkts | 3.17.apakšpunkts | pārņemts pilnībā | neparedz stingrākas prasības |
| 57.panta 12) apakšpunkts | 3.19.apakšpunkts | pārņemts pilnībā | neparedz stingrākas prasības |
| 57.panta 13) apakšpunkts | 3.15.apakšpunkts | pārņemts pilnībā | neparedz stingrākas prasības |
| 58.pants | 8.punkts | pārņemts pilnībā | neparedz stingrākas prasības |
| 59.panta 1.punkts | 19. un 29.punkts | pārņemts pilnībā | neparedz stingrākas prasības |
| 59.panta 2.punkts | Norma nav pārņemta, jo ir izmantota direktīvā paredzētā rīcības brīvība | Nav pārņemts | - |
| 59.panta 3.punkts | Norma nav pārņemta, jo ir izmantota direktīvā paredzētā rīcības brīvība  | Nav pārņemts | - |
| 59.panta 4.punkts | Norma nav pārņemta, jo ir izmantota direktīvā paredzētā rīcības brīvība  | Nav pārņemts | - |
| 59.panta 5.punkts | 9., 14. un 15.punkts | pārņemts pilnībā | neparedz stingrākas prasības |
| 59.panta 6.punkts | 20.punkts | pārņemts pilnībā | neparedz stingrākas prasības |
| 59.panta 7.punkts | 10.punkts | pārņemts pilnībā | neparedz stingrākas prasības |
| 60.pants | 16., 17. un 18.punkts | pārņemts pilnībā | neparedz stingrākas prasības |
| 61.pants | 21.-25.punkts | pārņemts pilnībā | neparedz stingrākas prasības |
| 62.pants | 26. un 27.punkts | pārņemts pilnībā | neparedz stingrākas prasības |
| 63.pants 1.punkts | 4. un 5.punkts | pārņemts pilnībā | neparedz stingrākas prasības |
| 63.pants 2.punkts | 6.punkts | pārņemts pilnībā | neparedz stingrākas prasības |
| 63.pants 3.punkts | 7.punkts | pārņemts pilnībā | neparedz stingrākas prasības |
| 64.pants | Nav nepieciešams | Nav nepieciešams | Nav nepieciešams |
| 65.panta 1.punkts | 29. un 30.punkts | pārņemts pilnībā | neparedz stingrākas prasības |
| 65.panta 2.punkts | 29. un 30.punkts | pārņemts pilnībā | neparedz stingrākas prasības |
| 82.pants 7.-9.punkts | 31.-33.punkts | pārņemts pilnībā | neparedz stingrākas prasības |
| VII pielikuma 1.daļa | 1.pielikums | pārņemts pilnībā | neparedz stingrākas prasības |
| VII pielikuma 2.daļa | 2.pielikuma 1.daļa | pārņemts pilnībā | neparedz stingrākas prasības |
| VII pielikuma 3.daļa | 2.pielikuma 2.daļa | pārņemts pilnībā | neparedz stingrākas prasības |
| VII pielikuma 4.daļas 1.punkts | 14.punkts | pārņemts pilnībā | neparedz stingrākas prasības |
| VII pielikuma 4.daļas 2.punkts | 15.punkts | pārņemts pilnībā | neparedz stingrākas prasības |
| VII pielikuma 5.daļa | 11. - 13.punkts un 3.pielikums | pārņemts pilnībā | neparedz stingrākas prasības |
| VII pielikuma 6.daļa | 16. - 18.punkts | pārņemts pilnībā | neparedz stingrākas prasības |
| VII pielikuma 7.daļa | 26., 27.punkts un 4.pielikums | pārņemts pilnībā | neparedz stingrākas prasības |
| VII pielikuma 8.daļas 1.punkts | 21.punkts | pārņemts pilnībā | neparedz stingrākas prasības |
| VII pielikuma 8.daļas 2.punkts | 22.punkts | pārņemts pilnībā | neparedz stingrākas prasības |
| VII pielikuma 8.daļas 3.punkts | 24., 25.punkts | pārņemts pilnībā | neparedz stingrākas prasības |
| VII pielikuma 8.daļas 4.punkts | 23.punkts | pārņemts pilnībā | neparedz stingrākas prasības |
|  Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? |  Noteikumu projektā nav pārņemtas direktīvā iekļautās izvēles normas - 59.panta 2., 3. un 4.punkts.Lai novērstu iespējamo kaitējumu cilvēku veselībai un videi un lai visiem operatoriem būtu vienādas prasības, kā arī atvieglotu darbu kontrolējošajai iestādei nolemts Latvijas normatīvajos aktos neparedzēt direktīvas 59.pantā minētās atkāpes.  |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar |
|  Cita informācija |  Pārējās Direktīvas 2010/75/ES prasības tiks pārņemtas ar šādiem normatīvajiem aktiem:1) grozījumi likumā „Par piesārņojumu” (Izsludināti 03.05.2012. Valsts sekretāru sanāksmē, Protokols Nr.18, 9.§);2) grozījumi Ministru kabineta 2010.gada 30.novembra noteikumos Nr.1082 „Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai” (noteikumu projekts ir izstrādes stadijā un to plānots 2012.gadā izsludināt Valsts sekretāru sanāksmē);3) grozījumi **Ministru kabineta 2011.gada 24.maija noteikumos Nr.401 „Prasības atkritumu sadedzināšanai un atkritumu sadedzināšanas iekārtu darbībai”” (pieņemts ar** 2012.gada 2.oktobra Ministru kabineta noteikumiem Nr.676 „Grozījumi Ministru kabineta 2011.gada 24.maija noteikumos Nr.401 „Prasības atkritumu sadedzināšanai un atkritumu sadedzināšanas iekārtu darbībai”).4) Ministru kabineta noteikumu projekts „Kārtība, kādā novēršama, ierobežojama un kontrolējama gaisu piesārņojošo vielu emisija no sadedzināšanas iekārtām” (tiks izsludināts Valsts sekretāru sanāksmē vienlaicīgi ar šo noteikumu projektu). |

|  |
| --- |
| **2.tabula****Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
|  Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  1979.gada Ženēvas Konvencija „Par robežšķērsojošo gaisa piesārņošanu lielos attālumos samazināšanu un ierobežošanu” un tās 1999.gada Gēteborgas protokols “Par paskābināšanas, eitrofikācijas un piezemes ozona līmeņa samazināšanu” (turpmāk – protokols). |
|    |
|  A |  B |  C |
|  Starptautiskās saistības (pēc būtības), kas izriet no norādītā starptautiskā dokumenta.  |  Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību. |  Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. |
| Protokols uzliek Latvijai šādus pienākumus:1) pienākums veikt attiecīgus pasākumus, lai Latvija pēc 2010.gada nepārsniegtu maksimāli pieļaujamo gaistošo organisko emisiju valstī (protokola 3.pants un II pielikuma (4.tabula));2) pienākums noteikt prasības, kas jāievēro iekārtām, kurās izmanto organiskos šķīdinātājus, lai samazinātu to radīto gaistošo organisko savienojumu emisiju gaisā (3.pants un VI pielikums);3) pienākums sniegt informāciju par šī protokola ieviešanas pasākumiem (7.pants). | Izstrādātais noteikumu projekts palīdz izpildīt protokolā noteiktos pienākumus | Saistības izpildītas pilnībā |
|  Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām |  Nav pretrunā |
|  Cita informācija |  Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu |  Noteikumu projekts no 27.08.2012. – 22.10.2012. tika ievietots Vides aizsardzības un reģionālās attīstības ministrijas mājaslapā internetā [www.varam.gov.lv](http://www.varam.gov.lv).  |
|  2. |  Sabiedrības līdzdalība projekta izstrādē |  Projekts šo jomu neskar |
|  3. |  Sabiedrības līdzdalības rezultāti |  Projekts šo jomu neskar |
|  4. |  Saeimas un ekspertu līdzdalība |  Projekts šo jomu neskar |
|  5. |  Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Valsts Vides dienests, valsts SIA „Latvijas Vides, ģeoloģijas un meteoroloģijas centrs”. |
|  2. |  Projekta izpildes ietekme uz pārvaldes funkcijām |  Noteiktās funkcijas tiks veiktas esošo institūciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
|  6. |  Cita informācija |  Nav |

Anotācijas III sadaļa – Projekts šo jomu neskar.

Iesniedzējs:

Vides aizsardzības un reģionālās attīstības ministrs E.Sprūdžs

Vīza:

Valsts sekretārs A.Antonovs

09.01.2012. 3:53

L.Maslova

67026586, lana.maslova@varam.gov.lv